سر سکندر حیات

<font size="+1" color=black>سر سکندر حیات<font> 290px<font size="4" color=black>وزیر اعظم پنجاب<font>جنمستھان :  ضلع اٹک، پنجابجمݨ تریخ :  5 جون 1892مرن تریخ :  26 دسمبر 1942مرنستھان :  لہور، پنجابکم :  سیاستدانسیاسی جماعت :  یونینسٹ پارٹیوزیر اعظم پنجاب :  5 اپریل 1937 - 26 دسمبر 1942

سر سکندر حیات   پنجاب دے اک سیاستدان سی ۔ اوہ سکندر حیات پنجاب دے ضلع اٹک دے جٹ قبیلے دے نواب حیات خان دے پُتر سن ۔ 5 اپریل 1937 توں 26 دسمبر 1942 پنجاب دے وزیر اعظم رہے ۔ اوہناں دا تعلق یونینسٹ پارٹی نال سی ۔

 تعلیم 
اوہناں نے علی گڑھ تو مُڈھلی تعلیم تے علیگڑھ مسلم یونیورسٹی توں اعلا تعلیم حاصل کیتی ۔ کچھ چِر لئی میڈیسن دی تعلیم واسطے کنگز کالج لندن گئے پر گھر والےآں نے 1915 وچ واپس بلا لیا ۔ 

 فوج وچ 
پہلی عالمی جنگ دے دوران اوہناں نے ابتدائی طور تے اپنے آبائی ضلع اٹک وِچ وار ریکروٹمنٹ فسر دی حیثیت نال کم کیتا ۔ بعد وچ کنگ کمیشن حاصل کرن والے افسر دی حیثیت نال کم کیتا ۔ اوہ اوہناں پہلے ہندوستانی افسراں وچوں اک سی جیہناں نے کنگ کمیشن حاصل کیتا ۔ اوہ 1/2 پنجاب رجمنٹ وچ شامل سی ۔ جنگ عظیم وچ خدمات سر انجام دین دے صلے وچ برٹش انڈیا حکومت نے اوہناں نوں برٹش ایمپائر ملٹری ڈویژن دا ممبر مقرر کر دتا ۔ 
 کاروبار وچ 
1920 توں بعد سر سکندر حیات نے اپنا رجحان کاروبار ول کیتا ۔ بہت جلد واہ ٹی اسٹیٹ ، امبرسر قصور ریلوے کمپنی ، سیال کوٹ نارووال ریلوے کمپنی ، اے اے سی واہ ، پیپلز بینک آف نارتھ انڈیا ، پورٹ لینڈ سیمنٹ کمپنی ، واہ سٹون ، لائیم کمپنی میسرز ، پنجاب شوگر کمپنی لمیٹڈ ، لہور الیکٹرک سپلائی کمپنی سمیت ہور بہت سارے کاروباری ادارےآں دے سربراہ بݨے ۔ 

 سیاست وِچ 
اوہناں نے مقامی سطح توں سیاست وچ وی قدم رکھیا ۔ اوہ اٹک ڈسٹرکٹ بورڈ دے چیئرمین تے اعزازی مجسٹریٹ وی مقرر ہوئے ۔ 1921 وچ پنجاب قنون ساز اسمبلی دے ممبر بنے ۔ اوہ یونینسٹ پارٹی دے مرکزی لیڈراں وچ شامل سن ۔ 1937 دے الیکشن وچ کامیاب ہو کے پنجاب وچ  یونینسٹ پارٹی نے حکومت بنائی تے سکندر حیات پنجاب دے پہلے وزیر اعظم بݨ گئے تے 26 دسمبر 1942 نوں اپݨی موت تک ایس عہدے تے فائز رہے ۔  
سر سکندر حیات لہور وچ بادشاہی مسجد دے باہر حضوری باغ دے سامݨے دفن نیں ۔

گٹھ:پنجابی شخصیتاں
گٹھ:پنجابی لوک
گٹھ:پنجابی مسلمان
گٹھ:وزیر اعظم پنجاب